અમેરિકન અસાધારણવાદ અર્થાત અમેરિકન નાગરિકોની પોતે અસાધારણ અને શ્રેષ્ઠ છે તેવી સામૂહિક સભાનતાની એક વિશિષ્ઠ સ્થિતિ. અસાધારણપણાની આ લાગણી રમતગમતથી લઈને વિજ્ઞાન સુધીની દરેક બાબત સુધી વિસ્તરેલી છે. લોકોમાં આ લાગણી તેમના બાળપણથી જ સંવર્ધિત કરવામાં આવે છે. આનો અર્થ એ નથી કે અમુક અમુક જગ્યાએ જૂજ લોકો અસાધારણ છે પરંતુ તેનો અર્થ એ છે કે તેમની “વ્યવસ્થા” (સિસ્ટમ) જ એ પ્રકારની છે જેથી લોકો અસાધારણ બની જાય છે.